રાજકોટ, તા.૩ : ક્ષત્રિય રાજ ફાઉન્ડેશન રાજકોટ દ્વારા આયોજીત ''ગુદડી કા લાલ'' (ગુદડી કા લાલ એટલે ચીંથર વીંટેલુ રતન) વિદ્યાર્થી સત્કાર સમારોહ તા.૭ રવિવારે અરીવંદભાઈ મણીઆર હોલ (જયુબીલી બાગ) ખાતે બપોરે ૨:૩૦ કલાકે આયોજીત કરવામાં આવેલ છે. હકારાત્મક વિચાર અને સકારાત્મક કાર્યના અભિગમ સાથે આ સંસ્થા દ્વારા રાજકોટ મ્યુનીસીપલ કોર્પોરેશનની પ્રાથમિક શાળામાં ધોરણ ૧ થી ૮માં અભ્યાસ કરતા ''ગીરાસદાર ક્ષત્રિય'' સમાજના તમામ દિકરા અને દિકરીઓને પ્રોત્સાહિત કરવાનો આ પ્રકારનો ગુજરાત રાજયમાં સર્વ પ્રથમ કાર્યક્રમ આયોજીત કરવામાં આવેલ છે. આજના વર્તમાન સમયમાં સરકારી શાળાનાં બાળકોનું સ્વાભિમાનયુકત સન્માન થાય તે માટે આ સંસ્થા દ્વારા અન્ય દરેક સમુદાય-સમાજને પ્રેરક બની રહે તેવો પણ સંદેશો આપે છે. આ કાર્યક્રમમાં ૩૦૦ વિદ્યાર્થીઓ અને કોર્પો.ની શાળા ક્ષત્રિય શિક્ષકોને સન્માન કરવામાં આવશે.